**ИНФОРМАЦИЯ ОТНОСНО ОБРАБОТВАНЕТО НА ЛИЧНИ ДАННИ НА КАНДИДАТИТЕ ЗА ЗАЕМАНЕ НА ДЛЪЖНОСТ В НАЦИОНАЛНАТА АГЕНЦИЯ ЗА ПРИХОДИТЕ**

**1.1.** Националната агенция за приходите (НАП) е администрация към орган на изпълнителната власт, създадена със закон, регистрирана в Агенция по вписванията с ЕИК 131063188, със седалище и адрес на управление: гр. София, 1000, бул. „Княз Александър Дондуков“ № 52, тел.: 0700 18 700, Факс: (02) 9859 3099, e-mail: infocenter@nra.bg, интернет страница www.nap.bg. В качеството си на администратор на лични данни, осъществява своята дейност при стриктно спазване на изискванията на Регламент (ЕС) 2016/679 на Европейския парламент и на Съвета, относно защитата на физическите лица във връзка с обработването на лични данни и относно свободното движение на такива данни и Закона за защита на личните данни. Контакт с длъжностно лице по защита на личните данни може да се осъществи на следните телефони: 02 / 9859 3546 за ЦУ на НАП, 02 / 9859 6717 за ТД на НАП София, 02 / 9859 6717 3427 за ТД на НАП ГДО, 032 / 935 428 за ТД на НАП Пловдив, 052 / 360 504 за ТД на НАП Варна, 062 / 617 266 за ТД на НАП Велико Търново, 056 / 878 324 за ТД на НАП Бургас.

**1.2.** Настоящата информация се прилага за обработване на личните данни на физическите лица кандидати за заемане на длъжност в НАП.

**2.** НАП обработва следите лични данни на кандидатите за заемане на длъжност в НАП:

- имена, идентификационен номер, дата и място на раждане, гражданство, вид и номер на документ за самоличност;

- данни за контакт, например: адреси, стационарен / мобилен телефон, електронна поща;

- демографски характеристики, например: пол, възраст, местоживеене;

- данни за физическа идентичност

- лицеви изображения, глас, почеркови признаци;

**-** данни от трудовата биография на кандидатите, например: назначаване и преназначаване на предишни длъжности, достигнат ранг или професионален опит, трудов, служебен и/или осигурителен стаж и др.;

- данни за придобити образование и квалификация.

**3.** Личните данни на физическите лица се обработват за целите на провеждането на конкурси за назначаване на държавни служители, кандидатстване за заемане на длъжност по реда на чл. 81а от ЗДСл, кандидатстване за заемане на длъжност по трудово правоотношение и др.

**4.** Обработването на личните данни се извършва на основание:

**а)** предоставено съгласие на физическото лице, или

**б)** изпълнение на законови задължения на НАП.

**5.** Личните данни на физическите лица, както и данните на представляващи физически лица събирани и обработвани от НАП като работодател не се предоставят на трети лица, освен в случаи, когато това се изисква със закон. Публикуват се списъци с трите имена на кандидатите на интернет страницата на НАП и на общодостъпно място.

**6.** Предоставянето на лични данни е доброволно и в интерес на кандидатите и е необходимо с оглед възникването на трудовите или служебните правоотношения за осъществяване на техните правата. Предоставянето на личните данни може да е необходимо и с оглед изпълнение от страна на НАП на законово задължение.

**7.1.** Субектите на личните данни имат право на достъп, право да поискат коригиране, изтриване или ограничаване на обработването на отнасящите се до тях и обработвани от НАП лични данни.

**7.2.** Субектите на данните имат право да получат данните от НАП във вида и по начина, определени в закона и да ги прехвърлят на друг администратор. Субектите на данни имат право да поискат от НАП пряко да прехвърли данните на друг администратор, когато това е технически осъществимо.

**7.3.** Субектите на данните имат право да възразят по всяко време, срещу обработката, която се основава на упражняване на официални правомощия на НАП.

**7.4.** Субектите на данните имат право да оттеглят даденото съгласие, като заявят това изрично. Оттеглянето на съгласието не засяга законосъобразността на обработването на личните данни преди оттеглянето. Въпреки оттеглянето на съгласието, личните данни могат да бъдат обработвани, ако е на лице основание за това по т. 4, което е различно от съгласието.

**7.5.** Физическите лица могат да упражнят правата си пред длъжностни лица по защита на личните данни на телефоните посочени в т. 1.1.

**7.6.** Физическите лица могат да упражнят правото си на жалба до Комисията за защита на личните данни, която е надзорен орган в областта на защита на личните данни:

Адрес: гр. София 1592, бул. „Проф. Цветан Лазаров“ № 2, тел. 02 / 9153518, e-mail: kzld@cpdp.bg, интернет страница: www.cpdp.bg

**8.** НАП съхранява събраните лични данни във връзка с кандидатстване за работа в рамките на 3 (три) години от датата на приключване на съответната процедура. Заличаването на публикуваните на интернет страницата на НАП списъци с трите имена на кандидатите се извършва непосредствено след приключване на процедурата. След изтичане на посочените срокове, ако не е на лице друго основание за обработване на данните, те ще бъдат унищожени.

**Долуподписаният/та ………………………………………………………..………………………………………………….**

С подписването на настоящия документ заявявам, че получих настоящата Информация и съм запознат/а със съдържанието й. Информиран/а съм, че актуалната информация относно обработването на личните данни на физическите лица от НАП може да бъде намерена на интернет страницата й www.nap.bg.