

З А П О В Е Д

На основание чл. 7, ал. 1 от Закона за корпоративното подоходно облагане във връзка с § 9, ал. 5 и 6, т. 2 от преходните и заключителните разпоредби на Закона за изменение и допълнение на Закона за корпоративното подоходно облагане (обн., ДВ, бр. 99 от 2022 г., изм. и доп., бр. 102 от 2022 г. и бр. 86 от 2023 г.)

У Т В Ъ Р Ж Д А В А М:

допълнение в образец на декларация по чл. 87а от ЗКПО за деклариране вида и размера на авансовите вноски и по чл. 88 от ЗКПО за промени на авансовите вноски, утвърден със заповед № ЗМФ-111 от 16.02.2022 г. (обн., ДВ, бр. 17 от 2022 г.), с Част V „Деклариране на авансови вноски за временната солидарна вноска за 2023 г.“, съгласно приложение към настоящата заповед.

На основание чл. 7, ал. 1 от Закона за корпоративното подоходно облагане заповедта и приложението към нея да се обнародват в „Държавен вестник“.

