### *Приемане на информация, подавана от лицата по чл. 118, ал. 18 от ЗДДС, за използвания софтуер за управление на продажбите в търговски обект съгласно наредбата за регистриране и отчитане чрез фискални устройства на продажбите в търговските обекти, изискванията към софтуерите за управлението им и изисквания към лицата, които извършват продажби чрез електронен магазин*

### І. Наименование и уникален идентификатор съгласно Регистъра на услугите, част от Административния регистър на Интегрираната информационна система на държавната администрация (ИИСДА)

### Приемане на информация, подавана от лицата по чл. 118, ал. 18 от ЗДДС, за използвания софтуер за управление на продажбите в търговски обект съгласно наредбата за регистриране и отчитане чрез фискални устройства на продажбите в търговските обекти, изискванията към софтуерите за управлението им и изисквания към лицата, които извършват продажби чрез електронен магазин

**II. Правно основание**

* чл. 118, ал. 18 от ***Закона за данък върху добавената стойност (ЗДДС)***
* чл. 52з от ***Наредба №Н-18/2006 г. за регистриране и отчитане чрез фискални устройства на продажбите в търговските обекти, изискванията към софтуерите за управлението им и изисквания към лицата, които извършват продажби чрез електронен магазин***

**ІІІ. Достъп до услугата**

Достъпът до електронната услуга се извърша чрез предварителна идентификация на лицата през портала за електронни услуги на НАП с квалифициран електронен подпис.

**IV. Процедура по извършване на административната услуга**

**Заявители на услугата** са физически и юридически лица, с постоянен адрес или установени на територията на страната, които използват софтуер за управление на продажби в търговски обект по смисъла на ЗДДС, Допълнителни разпоредби, §1, т. 84 и Наредба №Н-18/2006 г., Допълнителни разпоредби, §1, т. 19.

За да бъде услугата достъпна по електронен път с Квалифициран електронен подпис *(*КЕП) следва да е подадено:

* *Заявление за подаване на документи по електронен път и ползване на електронните услуги, предоставяни от Национална агенция за приходите (НАП) с квалифициран електронен подпис на задължено лице и потвърден пълен достъп до услугите на НАП или*
* *Заявление за подаване на документи по електронен път и ползване на електронните услуги, предоставяни от НАП с квалифициран електронен подпис на упълномощено лице със заявен и потвърден пълен достъп до услугата “ Декларация, подавана от производител/разпространител, за съответствие и информация за софтуер за управление на продажбите в търговски обект (СУПТО) съгласно Наредба №Н-18/2006г. за регистриране и отчитане чрез фискални устройства на продажбите в търговските обекти, изискванията към софтуерите за управлението им и изисквания към лицата, които извършват продажби чрез електронен магазин*

**Срок:**

Услугата се предоставя ежедневно.

**Вътрешен ход на процедурата**:

При получаване на информацията от задължените лица по чл. 118, ал. 18 от ЗДДС се издава входящ номер.

**Резултат от процедурата:**

Чрез електронната услуга задължените лица по чл. 118, ал. 18 от ЗДДС имат възможност да изпълнят законовите изисквания.

**V. Ниво на предоставяне на услугата, съгласно Наредбата за административния регистър**

Ниво 3: Двустранна комуникация - заявяване и получаване на услуги изцяло по електронен път, включително електронно подаване на данни и документи, електронна обработка на формуляри и електронна персонална идентификация на потребителите.

За услугата може да бъде подадено електронно заявление през портала за електронни услуги на НАП на адрес: <https://inetdec.nra.bg/> .

**VI. Образци и формуляри**

Информация за използвания софтуер за управление на продажбите съгласно чл. 52з, ал. 1 и Приложение № 32 от Наредба №Н-18/2006 г. за регистриране и отчитане чрез фискални устройства на продажбите в търговските обекти, изискванията към софтуерите за управлението им и изисквания към лицата, които извършват продажби чрез електронен магазин.

**VII. Срок на действие на документа, който се издава при предоставянето на услугата –** издава се електронно потвърждение, че подадените данни от задължените лица са приети или върнати за корекция към датата на подаване.

**VIII. Такси**

Съгласно разпоредбите на чл.3, ал.3 от Закона за НАП, агенцията не събира такса.

**IX. Орган, осъществяващ контрол върху дейността по предоставяне на услугата**

Прекият ръководител.

**X. Електронен адрес за предложения по предоставяне на услугата**

[infocenter@nra.bg](mailto:infocenter@nra.bg)

**XI. Начин на предоставяне на резултата от услугата**

По електронен път.