Приложение № 40 към чл. 113г, ал. 2

(Ново - ДВ, бр. 25 от 2020 г., в сила от 20.03.2020 г.)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Регистър на стоки под режим складиране на стоки до поискване, получени на територията на страната | | | | | | | | | | | |
| Идентификационен номер по [ЗДДС](https://web6.ciela.net/Document/LinkToDocumentReference?fromDocumentId=2135534826&dbId=0&refId=27401309) на [ЗЛ](https://web6.ciela.net/Document/LinkToDocumentReference?fromDocumentId=2135534826&dbId=0&refId=27401310) | Номер на пристигане на стоки | Пореден номер по вид стока в рамките на едно пристигане | Кодове за отразяване на операциите по режим складиране на стоки до поискване | Описание на стоките | Мерна единица | Количеството на стоките | Стойност/данъчна основа | Датата на операцията | Идентификационен номер по ДДС на данъчно задълженото лице, което прехвърля стоките, вкл. и при брак/липса/унищожаване на стоки | Идентификационен номер по ДДС на складодържателя или друг идентификатор в случаите, когато той не е регистриран за целите на ДДС | Адрес на склада, в който стоките се съхраняват след пристигането |
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |

Правила за попълване на регистъра:

В колона 0 "Идентификационен номер по ЗДДС на ЗЛ" се отразява идентификационният номер по [ЗДДС](https://web6.ciela.net/Document/LinkToDocumentReference?fromDocumentId=2135534826&dbId=0&refId=27401311) на лицето, което е задължено да води регистъра.

В колона 1 "Номер на пристигането" се отразява поредният номер на всяко пристигане на стока/и по договор с данъчно задължено лице, което изпраща стоката/ите под режим складиране на стоки до поискване. Поредните номера са десетразрядни, нарастващи, без дублиране и пропуски, като номерирането започва от 0000000001. Номерацията не зависи и не се нарушава при изтичането на календарната година.

В колона 2 "Пореден номер по вид стока в рамките на едно пристигане" се отразява поредният номер по вид стока в рамките на едно пристигане. Поредните номера са четириразрядни, нарастващи, без дублиране и пропуски, като номерирането започва от 1.

В колона 3 "Код за отразяване на операциите по режим складиране на стоки до поискване" се отразява кодът за съответната операция:

|  |  |
| --- | --- |
| Код | Операция |
| 51 | пристигане на стоки на територията на страната под режим складиране на стоки до поискване по [чл. 15а от ЗДДС](https://web6.ciela.net/Document/LinkToDocumentReference?fromDocumentId=2135534826&dbId=0&refId=27401312) |
| 52 | вътреобщностно придобиване по [чл. 13, ал. 1 от ЗДДС](https://web6.ciela.net/Document/LinkToDocumentReference?fromDocumentId=2135534826&dbId=0&refId=27401313) |
| 53 | замяна на лицето, за което са били предназначени стоките по [чл. 15а, ал. 4 от ЗДДС](https://web6.ciela.net/Document/LinkToDocumentReference?fromDocumentId=2135534826&dbId=0&refId=27401314) |
| 54 | брак/липса/унищожаване на стоки по [чл. 15а, ал. 10 от ЗДДС](https://web6.ciela.net/Document/LinkToDocumentReference?fromDocumentId=2135534826&dbId=0&refId=27401315) |
| 55 | промяна на складодържател и/или адрес на склада |
| 58 | прекратяване на договора при режим складиране на стоки до поискване по [чл. 15а от ЗДДС](https://web6.ciela.net/Document/LinkToDocumentReference?fromDocumentId=2135534826&dbId=0&refId=27401316) |

Операциите, посочени в колона 3, за всяка стока в рамките на едно пристигане, се отразяват хронологично на нов ред, като операцията се отразява със съответния номер на изпращането и съответния номер по вид стока.

В колона 8 "Датата на операция" се отразяват датите на:

- пристигане на стоките в склада;

- вътреобщностно придобиване по чл. 13, ал. 1;

- замяна на лицето, за което са предназначени стоките по [чл. 15а, ал. 4 от ЗДДС](https://web6.ciela.net/Document/LinkToDocumentReference?fromDocumentId=2135534826&dbId=0&refId=27401318);

- брак/липса/унищожаване;

- промяна на складодържател и/или адрес на склада;

- установяване на грешно посочен идентификационен номер по ДДС на изпращача, деклариран в преходен данъчен период на изпращане или транспортиране на стоки по [чл. 15а, ал. 1](https://web6.ciela.net/Document/LinkToDocumentReference?fromDocumentId=2135534826&dbId=0&refId=27401319) от закона;

- прекратяване на договора.

В колона 9 "Идентификационен номер по ДДС на данъчно задълженото лице, което прехвърля стоките, вкл. и при брак/липса/унищожаване на стоки" се посочва и идентификационен номер по ДДС на заместващото лице само когато заместеното лице има информация за този номер в случаите, отразени в колона 3 с код на операция "53 - Замяна на лицето, за което са били предназначени стоките по чл. 15а, ал. 4 от ЗДДС".

В колона 11 "Адрес на склада, в който стоките се съхраняват след пристигането" се отразява административният адрес на склада.

При установена грешка след данъчния период, в който е отразен грешният запис в регистъра, необходимите корекции се извършват по следния начин: първичният запис се отразява отново, като в колоните, описващи стойности, се попълват равни по размер, но с противоположен знак стойности и се отразява нов запис с коректните данни.

|  |  |  |  |
| --- | --- | --- | --- |
|  |  |  |  |