**Приложение №2**

**Примерен набор от справки,**

**които следва да обхваща приложеният софтуер съгласно чл. 15, ал. 3 от *Наредба за условията и реда за регистрация и идентификация на участниците, съхраняването на данни за организираните онлайн залагания на територията на Република България и за подаване на информация за хазартните игри към сървър на националната агенция за приходите***

1. Регистър (списък) на участниците

Критерии за избор:

* регистрирани участници в период от <дата> до <дата> или
* идентификатор на участник (ID, генериран от сървър на НАП при първоначална регистрация на участника).

Извежда се цялата налична информация за идентификация на участник – имена, идентификатор (ЕГН, ЛНЧ, ЛН, …), постоянен и настоящ адрес, IP-адрес при първоначална регистрация и др.; Промени в регистрационните данни;

1. Игрални сметки на участници

Критерии за избор:

* идентификатор на участник (ID, генериран от сървър на НАП при първоначална регистрация на участника) и/или
* движения по игралната сметка за период от <дата> до <дата> и/или
* статус на игрална сметка – (активирани, деактивирани, всички)

Извежда се детайлна информация от игралната сметка - депозити, тегления, бонуси, залагания, печалби и др. на конкретен участник за избран период. Посочват се статусът на игралната сметка (активирана/деактивирана) и дата на активиране/деактивиране на сметката.

1. Финансови преводи от/към игралните сметки на участниците

Критерии за избор:

* идентификатор на участник (ID, генериран от сървър на НАП при първоначална регистрация на участника) и/или
* финансови преводи за период от <дата> до <дата>

Извежда се информация за извършените финансови трансакции от/към игрална сметка на конкретен участник за съответния период, вкл. платежен канал (банков превод, зареждане от/към банкова карта, от/към сметка при доставчик на платежна услуга -PayPal, Stripe, др.) и др.

Допуска се депозитите (зареждане на игралните сметки на участниците) и тегленията на суми (реално изтеглени суми от игралните сметки на участниците) да се извеждат в две отделни справки;

1. Справка за клиентските сесии на участниците

Критерии за избор:

* Идентификатор на участник (ID, генериран от сървър на НАП при първоначална регистрация на участника) и/или
* Клиентски сесии в период от <дата> до <дата>

Извежда се информацията съгласно чл. 31, ал. 3 от ***Наредба за общите технически и функционални изисквания към игралния софтуер и комуникационното оборудване за онлайн залаганията и игрите чрез други електронни съобщителни средства***

1. Справка за игралните сесии на участниците

Критерии за избор:

* Идентификатор на участник (ID, генериран от сървър на НАП при първоначална регистрация на участника) и/или
* Игрални сесии в период от <дата> до <дата>

Извежда се информация съгласно чл. 31, ал. 5 от ***Наредба за общите технически и функционални изисквания към игралния софтуер и комуникационното оборудване за онлайн залаганията и игрите чрез други електронни съобщителни средства***.

1. Приключили събития
   1. Детайлна справка за приключили събития за период

Критерий за избор:

* Вид игра съгласно Приложение №9 от Наредбата и/или
* Приключили събития в период от <дата> до <дата>

Извежда се информация за всяко събитие поотделно. Справката следва да съдържа минимум следната информация:

* вид на играта съгласно номенклатурата в Приложение №9 от Наредбата;
* идентификатор на събитието, генериран от ЦКС;
* начало на събитието (дата, час)
* край на събитието (дата, час),
* брой участници,
* сума на залозите,
* сума на печалбите
  1. Обобщена справка за приключили събития за период

Критерии за избор:

* Вид игра съгласно Приложение №9 от Наредбата и/или
* Приключили събития в период от <дата> до <дата>

Извежда се информация за всеки вид игра съгласно Приложение №9 от Наредбата. Справката следва да съдържа минимум следната информация:

* вид игра съгласно номенклатурата в Приложение №9 от Наредбата;
* брой събития от съответния вид игра
* брой участници в събития от съответния вид игра,
* сума на залозите в събития от съответния вид игра,
* сума на печалбите в събития от съответния вид игра

1. Справка за системни грешки

Критерии за избор:

* Вид грешка (избор от номенклатура) и/или
* Регистрирани системни грешки в период от <дата> до <дата>

Извежда се информация съгласно чл. 30, ал. 4 от ***Наредба за общите технически и функционални изисквания към игралния софтуер и комуникационното оборудване за онлайн залаганията и игрите чрез други електронни съобщителни средства***.

1. Справка за подадени към НАП XML-файлове

Критерии за избор:

* Вид на изпратените XML-файлове съгласно приложенията към Наредбата и/или
* Период на изпращане от <дата> до <дата> и/или
* Статус на осъществената комуникация със сървър на НАП и/или

Справката следва да извежда списък на изпратени файлове съгласно избраните критерии – дата и час на създаване, дата и час на изпращане, вид на XML-файл, наименование, статус на осъществената комуникация, линк към съдържанието на XML-файловете и линк към съобщенията-потвърждения, получени от сървъра на НАП.